
ANUNCI

Mitjançant Decret d’alcaldia 0861/2021 de data 29 de setembre de 2021 es va acordar el que literalment es transcriu:

“El Ple de la corporació en sessió ordinària de data 25 de març de 2010, acordà aprovar l’Ordenança general de subvencions de l’Ajuntament de Cabrils.

Aquesta ordenança general té per objecte regular i fixar els criteris i el procediment que cal seguir per a la sol·licitud, concessió, justificació i pagament de subvencions per part de l’Ajuntament de Cabrils i, si s’escau, els seus organismes autònoms i/o entitats públiques de caràcter empresarial.

Segons la mateixa, les subvencions s’atorguen a l’empara d’allò que assenyalen els articles 22 i 28.1 de la Llei 38/2003, de 17 de novembre, General de subvencions i 55 i següents del Reglament de desenvolupament, mitjançant convocatòria de concurs públic, per la qual cosa, les àrees de l’Ajuntament de Cabrils, que promoguin programes de subvencions, confeccionaran per cada un d’ells unes bases específiques, tot respectant el disposat en aquesta ordenança i el contingut mínim assenyalat en la mateixa.

Vist que les referides bases contenen totes les determinacions que exigeix la Llei 38/2003, de 17 de novembre, General de subvencions i l’article 55 i següents del Reglament de desenvolupament, així com l’Ordenança general de subvencions de l’Ajuntament de Cabrils, i és procedent la seva aprovació inicial i submissió a informació pública per un termini no inferior a vint dies.

Atès que per Decret d’alcaldia 775/2021, de 3 de setembre de 2021, del qual se’n va donar compte en Junta de Govern Local, en sessió de data 15 de setembre de 2021, es van aprovar inicialment les bases particulars reguladores de la convocatòria per  a la concessió de subvencions per activitats educatives, culturals i juvenils, comerç i hostaleria, turisme, joventut, cooperació i solidaritat i esports d’aquest municipi per l’exercici 2021. 

Atès que l’anunci de les citades bases va ser publicat al BOPB en 8 de setembre de 2021, i que durant el termini d’informació pública no s’ha presentat cap reclamació ni al·legació, els esmentats acords han esdevingut definitius.

Per  tant, i en ús de les atribucions que em confereix la legislació de règim local,

RESOLC,

Primer.- Avocar per raons d’urgència la competència per resoldre la present resolució i procedir a la convocatòria pública per a la concessió de subvencions corresponents a les àrees d’Educació, Cultura, Joventut, Comerç i hostaleria, Turisme, Cooperació i Solidaritat i Esports, i autoritzar els següents imports amb càrrec a les aplicacions pressupostàries següents de l’exercici econòmic 2021: 


	Àrea
	Import
	Aplicació

	
	
	pressupostària

	Cooperació i Solidaritat
	10.000,00 €
	2312.480.15

	Educació
	6.000,00 €
	323.489.01

	Cultura
	4.500,00 €
	330.489.09

	Joventut
	2.600,00 €
	3371.480.29

	Esports
	
	
	

	Apartat A
	10.000,00 €
	342.489.16

	Apartat B
	25.000,00 €
	342.489.16

	Comerç i hostaleria
	10.000,00 €
	4314.480.21

	Turisme
	3.000,00 €
	432.480.28




Requisits: els establerts en les Bases Generals i particulars d'acord amb el model que regeix la convocatòria.

Òrgan competent per a la instrucció i resolució del procediment: la Junta de Govern Local.

Termini de presentació de sol·licituds: 20 dies hàbils a comptar des de l’endemà de la publicació de l’anunci al Butlletí Oficial de la Província

Termini de resolució i notificació: 3 mesos, a partir del dia de finalització del termini de presentació de sol·licituds.
  
Segon.- Publicar la present convocatòria en el Butlletí Oficial de la Provincial, Tauler d'Edictes electrònic i pàgina web institucional.

Tercer.- Donar trasllat de la present resolució als Departaments de les àrees objecte de les subvencions i al Departament d’Hisenda als efectes pressupostaris corresponents i amb la finalitat de donar compliment als tràmits necessaris de la BDNS. 

Quart.- Donar compte d’aquesta resolució a la Junta de Govern Local.” 

Cabrils, 29 de setembre de 2021

L’Alcaldessa

Maite Viñals Clemente                                                  

